Document ID: /roh_data/filtered/fineweb-2-filterrobots_roh.jsonl.gz/54551

La canorta ei aviarta per tuts affons denter in e dudisch onns.
Cuosts: 9.- francs per ura ed affon ni 75.- francs per igl entir di (habitonds dalla vischnaunca Tujetsch san retrer cartas dil di per preci reduciu tier l'administraziun communala).
Annunzia: cun num e datum da naschientscha digl affon sin info@ ni 0819364065. Fagei aschi bien e dei gest en las uras da presenza da vies affon cun l'annunzia. lumpazi-cadi.ch
Nus termagliein, zambergein, cantein e semuentein communablamein sut la tgira da persunas dil fatg.
Gentar, dallas nov e marenda ei cumpriu el preci.
Nus selegrein sin vus!
Enteifer las structuras dil di cumpletontas alla famiglia tgirein nus affons naven da treis meins tochen tschun onns.
Cheu anfleis vus informaziuns pertuccont la tgira dils affons pigns...
Ella canorta Lumpazi tgirein nus affons pigns da 3 meins tochen 5 onns ed affons da scola naven dall'entschatta dalla scoletta tochen ella sisavla classa.
Temps d'avertura:
gliendisdis - venderdis, allas 6.30 - 18.00
La purschida da nossa canorta ei aviarta per tuts affons, independent da naziunalitad, religiun e lungatg. Mintg'affon vegn sustenius e promovius tenor ses basegns e siu svilup.
Niev: nus tgirein era affons mo per singuls dis ni mez dis. Dapli informaziuns anfleis vus cheu.
Las structuras dil di cumpletontas alla scola porschan la tgira da tut ils affons che visetan scoletta e scola primara. Quei duront il temps da scola sco era durond las vacanzas.
Cheu anfleis vus las informaziuns pertuccont la tgira cumpletonta alla scola...